/* COM/2011/0069 galīgā redakcija - COD 2011/0147 */ KOMISIJAS PAZIŅOJUMS EIROPAS PARLAMENTAM atbilstoši Līguma par Eiropas Savienības darbību 294. panta 6. punktam par Padomes nostāju pirmajā lasījumā attiecībā uz priekšlikumu Eiropas Parlamenta un Padomes direktīvai, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem





[pic] | EIROPAS KOMISIJA | Briselē, 15.2.2011 COM(2011) 69 galīgā redakcija 2008/0147 (COD) KOMISIJAS PAZIŅOJUMSEIROPAS PARLAMENTAMatbilstoši Līguma par Eiropas Savienības darbību 294. panta 6. punktampar Padomes nostāju pirmajā lasījumā attiecībā uz priekšlikumu Eiropas Parlamenta un Padomes direktīvai, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem 2008/0147 (COD) KOMISIJAS PAZIŅOJUMS EIROPAS PARLAMENTAM atbilstoši Līguma par Eiropas Savienības darbību 294. panta 6. punktam par Padomes nostāju pirmajā lasījumā attiecībā uz priekšlikumu Eiropas Parlamenta un Padomes direktīvai, ar ko groza Direktīvu 1999/62/EK par dažu infrastruktūru lietošanas maksas noteikšanu smagajiem kravas transportlīdzekļiem (Dokuments attiecas uz EEZ) 1. PRIEKŠVĒSTURE Datums, kad priekšlikumu nosūta Eiropas Parlamentam un Padomei (dokuments COM(2008) 436 galīgā redakcija — 2008/0147 COD): | 08.7.2008. | Eiropas Ekonomikas un sociālo lietu komitejas atzinuma datums: | 16.12.2009. | Eiropas Parlamenta atzinuma datums (pirmais lasījums) | 11.3.2009. | Datums, kad panākta politiskā vienošanās Padomē, ņemot vērā Padomes nostāju pirmajā lasījumā | 15.10.2010. | Padomes nostājas pieņemšanas datums | 14.2.2011. | 2. KOMISIJAS PRIEKŠLIKUMA MĒRĶIS Lai novērstu konkurences traucējumus starp transporta uzņēmumiem un noteiktu taisnīgus mehānismus maksas iekasēšanai no pārvadātājiem par infrastruktūras lietošanu, Direktīvā 1999/62/EK noteiktas maksimālās likmes, ko dalībvalstis var iekasēt no smagajiem kravas transportlīdzekļiem par dažu transporta infrastruktūru izmantošanu. Nosakot šīs likmes, dalībvalstis var neņemt vērā ārējās izmaksas, piemēram, gaisa un trokšņa piesārņojumu. Komisijas ierosinātie grozījumi atļaus šādus maksājumus, kuri, ja tos ievieš, veicinās efektīvāku un tīrāku kravas transportu. Līdz ar citām piedāvātajām izmaiņām šī ir galvenā un dod dalībvalstīm lielāku elastību mainīt nodevu likmes, lai veicinātu transporta izmantošanu ārpus sastrēgumstundām un galu galā samazinātu sastrēgumus. Visbeidzot, papildu ieņēmumus, ko dod ārējo izmaksu iekasēšana, vajadzētu izmantot, lai finansētu projektus, kas padara transportu ilgtspējīgu. 3. Piezīmes par Padomes nostāju pirmajā lasījumā 3.1 Vispārīgas piezīmes par Padomes nostāju pirmajā lasījumā Komisijas priekšlikuma galvenie mērķi ir ļaut dalībvalstīm internalizēt svarīgākās ārējās izmaksas, nosakot maksu smagajiem kravas transportlīdzekļiem, un paplašināt direktīvas darbības jomu ārpus Eiropas komunikāciju tīkla (TEN). Šie mērķi lielā mērā ir sasniegti Padomes nostājā pirmajā lasījumā. 3.2 Komisijas detalizētas piezīmes par Padomes nostāju pirmajā lasījumā Galvenie noteikumi Padomes nostājā un Komisijas atzinums par šiem noteikumiem ir šādi. Padomes nostāja | Komisijas atzinums | Direktīvas kompetences paplašināšana, lai aptvertu ārpus TEN esošos autoceļus (2. un 7. pants). | Nesasniedz Komisijas sākotnējā priekšlikuma mērķi paplašināt darbības jomu ietverot visus ceļus, bet tomēr ir ievērojams progress. | Dalībvalstis drīkst internalizēt ārējās izmaksas, piemēram, trokšņa un gaisa piesārņojumu, bet ne sastrēgumus (7.c panta 1. punkts). Tomēr tās var mainīt infrastruktūras lietošanas maksu sastrēgumstundās, saglabājot nemainīgus ieņēmumus plašākās robežās nekā pašreizējā direktīvā (7.f panta 3. punkts). | Komisija dotu priekšroku sastrēgumu iekļaušanai ārējās izmaksās tāpat kā, piemēram, gaisa un trokšņa piesārņojuma iekļaušana. Tomēr infrastruktūras maksas plašāka diferencēšana ir pieņemams un īstenojams otrais labākais risinājums, lai samazinātu sastrēgumus. | Euro VI jāatbrīvo no ārējām izmaksām 4 gadus pēc direktīvas stāšanās spēkā (7.c panta 3. punkts). | Principā Komisija atbalsta mazāk piesārņojošo transportlīdzekļu atbrīvošanu no šiem maksājumiem, bet tikai uz noteiktu un ierobežotu laiku. | Dalībvalstis var nolemt atbrīvot 3,5–12 t transportlīdzekļus no nodevām dēļ citiem iemesliem, kas nav saistīti ar vidi, sastrēgumiem un administratīvām izmaksām (7. panta 5. punkts). | Komisija dotu priekšroku, tam, ka šīs atkāpes ir pamatotas ar objektīviem un precīzi noteiktiem iemesliem. | Ierosina, ka līdzekļus, kas iegūti ar ārējo izmaksu internalizāciju, vajadzētu paredzēt programmām, kas uzlabo transporta sistēmu ilgtspēju, bet dalībvalstis saglabā rīcības brīvību attiecībā uz šo līdzekļu tērēšanu (9. panta 2. punkts) | Komisija vēlētos, ka "vajadzētu " aizstāj ar "ir", vai vismaz, lai pastāv prasība, ka dalībvalstis ziņo par to, kā šādi līdzekļi tiek tērēti, un izsaka stingrāku politisko gribu to darīt transporta nozarē, jo īpaši attiecībā uz visas Eiropas tīklu. Komisija arī nevēlas svītrot pašreizējās direktīvas frāzi par to ieņēmumu izlietojumu, kas radušies no maksas par infrastruktūras izmantošanu. | Spēja grozīt pašreizējās direktīvas pielikumu lielāko daļu ar deleģētiem aktiem (bijusī komitoloģijas procedūra) ir svītrota no priekšlikuma (9.b pants) | Komisija dotu priekšroku atstāt spēju grozīt šos pielikumus ar deleģētiem aktiem, vismaz III pielikumu un jaunajā III.b pielikumā (no Padomes nostājas) — nākamo Euro standartu vērtību. | Jāatzīmē, ka Padomes nostāja pirmajā lasījumā ietver šādus grozījumus salīdzinājumā ar Eiropas Parlamenta pirmā lasījuma, kas bija pieņemami Komisijai: grozījumi Nr. 30., 34., 36., 46., 50. un 69. Arī 52. grozījums tika iekļauts Padomes nostājā. Citi grozījumi ir atspoguļoti Padomes nostājā daļēji, piemēram, 58. grozījums par inflācijas korekciju vai 63. grozījuma daļa. Turklāt arī 43. grozījumu Padomes nostājā pieņēma daļēji. Tas palielina ceļa nodevu atļautās atšķirības starp sastrēgumstundām un ne sastrēguma stundām no 100 % virs minimālās likmes līdz 175 % virs maksimāli pieļaujamās vidējās likmes. Praktiski šī pieeja ļauj īstenot līdzīgus stimulus, lai izvairītos no sastrēgumstundām, kā Parlamenta pieprasītie 500 % atšķirības, bet tikai virs minimālās likmes. Šādi Eiropas Parlamenta būtiski grozījumi, kas bija pieņemami Komisijai, nav iekļauti Padomes nostājā (vissvarīgākie treknrakstā, cipari iekavās norāda attiecīgos EP grozījumus): - 7.a panta 1. punkta grozījums, ar ko svītro frāzi, kas dalībvalstīm atļauj transportlīdzekļiem, kas reģistrēti šajā dalībvalstī, piemērot tikai gada likmes (31). - 7.b panta 2. punkta ieteiktais grozījums, ar ko dalībvalstīm ļauj noteikt sastrēgumu maksu, kura atspoguļo sastrēgumu izmaksas, un pieprasa izstrādāt rīcības plānus sastrēgumu novēršanai (33). - Frāze, kas gadījumos, ja vadītāji nav spējīgi uzrādīt dokumentāciju, kas apliecina Euro klasi, iekasēto papildu maksu atļauj atmaksāt, ja vadītājs vēlāk var sniegt šādus pierādījumus (42). - 7.g panta 2. punkta grozījums, ar ko prasa Komisijai informēt Parlamentu, un ne tikai komiteju, par to, vai nodevu iekasēšanas kārtība ir saskaņā ar direktīvu (44), un 7.g panta 4. punkta grozījums, ar ko Komisijai prasa paziņot Eiropas Parlamentam lēmumus, kas ir pieejami komitejai, kura minēta šajā pantā (47). - 7.g panta 3. punkta papildu apakšpunktā dalībvalstīm prasīts paskaidrot, kā tās plāno piešķirt no ārējo izmaksu internalizācijas iegūtos līdzekļus (45). - 7.i panta 5. punkta grozījums, kas attiecas uz frāzi par GALILEO sistēmas izmantošanu. Jo īpaši par šīs sistēmas izmantošanu kā efektīvu maksas iekasēšanas līdzekli (53). - Dažādas frāzes par līdzekļu, kas iegūti no ārējām izmaksām, plānoto piešķiršanu (55) un par to līdzekļu izmantošanu, kas iegūti no maksas par infrastruktūras izmantošanu (56). - 9. panta 2. punkta grozījums, ar ko paredz, ka vismaz 15 % no līdzekļiem, kas iegūti no ārējo izmaksu internalizācijas, jānovirza TEN-T projektu izdevumiem (57). - 11. panta 2. punkta grozījums, ar ko Komisijai lūdz uzraudzīt uz laiku balstītu maksas iekasēšanas sistēmu pakāpenisku atcelšanu (61). - 11. panta 2. punkta grozījums, ar ko Komisijai prasa iesniegt likumdošanas priekšlikumu par turpmāku direktīvas pārskatīšanu (63. grozījuma otrā daļa). Šādi Eiropas Parlamenta grozījumi, kas nebija pieņemami Komisijai, nav integrēti Padomes nostājā: 9., 12., 13., 25., 26., 27., 28., 29., 32., 37., 38., 39., 40., 48., 49., 54., 59., 60., 62., 64., 65., 66., 67. un 68. Visbeidzot, 35. grozījumu, ar ko ieviesa jaunu 7.c pantu, kurā nosaka atbrīvojumu transportlīdzekļiem, kas atbilst nākamajiem EURO standartiem, Padome ir daļēji pieņēmusi. Tā tomēr ir piešķīrusi garāku atbrīvojuma termiņu EURO VI transportlīdzekļiem un pievienojusi atbrīvojuma periodu EURO V transportlīdzekļiem. 4. SECINĀJUMS Padome pirmajā lasījumā savu nostāju pieņēma ar balsu kvalificētu vairākumu pēc politiskās vienošanās 2010. gada 15. oktobrī. Komisija uzskata, ka Padomes nostāja atspoguļo visus tās ierosinātā priekšlikuma galvenos mērķus, un tādēļ to atbalsta.